Ujumine 2000. aasta suveolümpiamängudel
Ujumine 2000. aasta suveolümpiamängudel toimus 16.-23. septembril. Ujumisvõistlused Sydney 2000. aasta suveolümpiamängudel toimusid Sydney rahvusvahelises veekeskuses Homebush Bay lahes. Ujumises võisteldi 32 alal (16 meestele ja 16 naistele) ja kokku osales 954 ujujat 150 riigist. 2000. aasta ujumisprogrammi muudeti peale 1996. aastat, hõlmates poolfinaali kõikil distantsidel, välja arvatud mõned erijuhud. Pikamaa ujumise distantsid (400 m vabaujumine, 800 m vabaujumine, 1500 m vabaujumine ja 400 m kompleksujumine) ja kõik rteateujumised säilitasid endiselt vana vormi, ainult kahe etapiga: eelujumine ja finaal. Võistlusvormaadi radikaalsete muutuste tõttu laiendati võistlused ujumises kaheksapäevaseks programmiks. Kõige edukamad olid Ameerika Ühendriikide ujujad, kes võitsid üldarvestuses 14 kulda, 8 hõbedat ja 11 pronksi. Austraalia võitis kokku 18 medalit (viis kulda, üheksa hõbedat ja neli pronksi) ja sai tabelis teise ​​koha. Võistluste käigus püstitati kokku neliteist maailmarekordit ja kolmkümmend kaheksa olümpiarekordit.